Velkommen til Nordjylland. Du kan vælge at sove i en gigantisk dåse, et cementrør eller et hundehus. Det kan blive realiteten, hvis det står til turistsamarbejdet Toppen af Danmark. - Vi retter nu blikket mod seks nye specifikke overnatningsformer og prøver at udvikle dem, så vi eventuelt kan føre dem ud i livet, siger direktør Pauli Jørgensen til P4 Nordjylland. De anderledes sovemuligheder skal forlænge turistsæsonen samt trække flere til i højsæsonen. De alternative overnatningsmuligheder har allerede været en stor succes i Østrig og Tyskland.

Opsummering:
Turistsamarbejdet Toppen af Danmark foreslår alternative overnatningsmuligheder for at trække flere turister til.